CELEX: 62015TN0147
Language: sl
Date: 2015-03-30 00:00:00
Title: Zadeva T-147/15: Tožba, vložena 30. marca 2015 – Češka republika proti Komisiji

29.6.2015   
            
            
               SL
            
            
               Uradni list Evropske unije
            
            
               C 213/38
            
         Tožba, vložena 30. marca 2015 – Češka republika proti Komisiji
   (Zadeva T-147/15)
   (2015/C 213/63)
   Jezik postopka: češčina
   
      Stranki
   
   
      Tožeča stranka: Češka republika (zastopniki: M. Smolek, T. Müller, J. Očková in J. Vláčil, zastopniki)
   
      Tožena stranka: Evropska komisija
   
      Predloga
   
   
               —
            
            
               Odločba Komisije BUDG/B/3/RDL D(15)217973 z dne 20. januarja 2015, s katero je bil zavrnjen predlog o oprostitvi obveznosti dati na razpolago lastna sredstva v znesku 5 3 9 76  340,00 CZK v skladu s členom 17(2) Uredbe Sveta (ES, Euratom) št. 1150/2000 (1), naj se razglasi za nično;
            
         
               —
            
            
               Evropski komisiji naj se naloži plačilo stroškov.
            
         
      Tožbena razloga in bistvene trditve
   
   Tožeča stranka v utemeljitev tožbe navaja dva tožbena razloga.
   
            
               1.
            
            
               Prvi tožbeni razlog: kršitev člena 17(1) in (2) Uredbe Sveta št. 1150/2000
               
                           —
                        
                        
                           Tožeča stranka v zvezi s tem navaja, da je Komisija s sprejetjem izpodbijane odločbe kršila člen 17(1) in (2) Uredbe Sveta št. 1150/2000, ker je nepravilno sklenila, da Češka republika ni sprejela potrebnih ukrepov, s katerimi bi Komisiji zagotovila znesek lastnih sredstev Unije, in ker zahteva, naj se ji da na razpolago znesek, ki ga ni mogoče zbrati iz razlogov, ki jih ni mogoče pripisati Češki republiki.
                        
                     
         
            
               2.
            
            
               Drugi tožbeni razlog: kršitev člena 41 Listine Evropske unije o temeljnih pravicah in pravice do obrambe Češke republike
               
                           —
                        
                        
                           V zvezi s tem tožeča stranka navaja, da je Komisija s sprejetjem izpodbijane odločbe kršila člen 41 Listine Evropske unije o temeljnih pravicah in pravico do obrambe Češke republike, ker Češki republiki ni omogočila, da koristno in učinkovito izrazi svoje stališče.
                        
                     
         
      (1)  Uredba Sveta (ES, Euratom) št. 1150/2000 z dne 22. maja 2000 o izvajanju Sklepa št. 94/728/ES, Euratom o sistemu virov lastnih sredstev Skupnosti (UL, posebna izdaja v slovenščini, poglavje 1, zvezek 3, str. 169).